Gary Neville

Klub

Gary Neville zažil svoju premiéru v seniorskom drese United v roku 1992 proti Torpédu Moskva v Pohári UEFA. Gary sa objavil ako súčasť Fergusonových fenomenálnych mladých zelenáčov v 90. rokoch (prezývaných Fergie's Fledglings, ako ekvivalent Busby Babes). K zelenáčom patril jeho brat Phil, Ryan Giggs, David Beckham, Nicky Butt a Paul Scholes. Prvou voľbou na pravý kraj obrany sa stal v roku 1994 a odvtedy mu toto miesto patrí. V lete 2004 podpísal štvorročný kontrakt s United a zdá sa že tam strávi celú svoju aktívnu hráčsku kariéru. Niektorý hráči boli na bratov Nevillovcov veľmi kritický, najviac Jaap Stam. V decembri 2005 bol Gary po odchode Roya Keana menovaný kapitánom Manchestru.
V januári 2006 bol jeho čin predmetom mnohých diskusií, po jeho oslave pred hosťujúcimi Liverpoolskymi divákmi na Old Trafforde, keď bol videný ako pribehol od poliacej čiary ku hosťujúcim fanúšikom aby oslávil víťazný gól ktorý strelil Rio Ferdinand v nadstavenom čase. Jeho čin kritizoval Liverpoolsky hráč Jamie Carragher, časti médií a dokonca policajt ktorý ho obvinil zo zodpovednosti za nepokoje medzi fanúšikmi po zápase. Následne bol Futbalovou asociáciou obvinený z nevhodného správania, čo on sporne okomentoval slovami či majú hráči pracovať ako roboti a neprejavovať žiadne emócie.
Gary Neville vyhral 8-krát Premier League, 3-krát FA Cup, dvakrát Ligu majstrov a raz Ligový pohár, ktorý bol jeho prvou trofejou v úlohe kapitána.

Médiá

Starší z bratov Nevillovcov bol niekedy kritizovaný za takpovediac chladný výraz, ale väčšina futbalových divákov videla spoľahlivého, skúseného obrancu ktorý zriedka zle odkopol a mohol viesť tím zo zadných radov. Je tiež schopný začať útok. Dvaja najlepší priatelia – Gary bol svedkom Davida Beckhama na jeho svadbe z členkou Spice Girls Victoriou Adams. Ich priateľstvo bolo často zosmiešňované v uštipačnej kreslenej relácii 2DTV a tiež v They Think It's All Over.
Gary mal povesť rodinne založeného staromódneho Angličana. Údajne bol pôvodcom myšlienky bojkotovať dôležitý zápas kvalifikácie na EURO 2004 proti Turecku na podporu spoluhráča Ria Ferdinanda ktorý dostal zákaz, za to, že sa nedostavil na drogové testy. Štrajk sa nikdy neuskutočnil a zápas sa odohral. Veril aj podobnému hráčskemu protestu na podporu Alana Smitha, po tom čo tento útočník nebol povolaný do anglického mužstva pretože jeho zatknutie súviselo z nerozvážnosťou mimo ihriska, neskôr bolo dokázané, že šlo o krivé obvinenie. Gary bol tiež považovaný za hlavného podnecovača z anglických hráčov ktorý si po zápase nevšímali britských novinárov. Verejné vnímanie týchto incidentov viedlo ku Garyho zosmiešňovaniu v médiách, napríklad jeho dabing na často satirickej stránke.
Football365 ako "Občan Neville" (po občanovi Smithovi), zatiaľ čo druhá prezývka je "Red Nev". Nevillova tvár bola odvtedy často nahrádzaná ikonami podobajúcimi sa Che Guevarovi v rozsahu súvislosti, vrátane humorných tričiek. Niektorý prívrženci futbalu to otočili v nenávisť proti Nevillovi, nadávali na jeho oddanosť k Manchestru United. Bol použitý na propagovanie kampane "Let's kick racism out of football" .
Gary dlho pracoval na ostrove Malta ako oficiálny turistický vevľvyslanec od roku 2001 a spolupracoval s Air Malta na spropagovaní krajiny ktorú pravidelne navštevuje od detstva. Gary založil na tomto ostrove futbalovú školu sponzorovanú spoločnosťou Air Malta a v ktorej je Gary každé leto tútorom.